Şaredarîya Capoa xelata Margerîta Trolî ya ke her serre dana na serre layîqê Havrîne Xelef dî. Na xelate seba vîrameyîşê Trolî yena dayene ke aye vera faşîzmî cepheyê partîzanan de şer kerdibi.
Xelefe layîqa xelata ''Çalakîkera Ciwan a Heqanê Sivîlan û Azadîya Înan a Kalîsyona Îtalya'' ameye dîyene. Nameyê Xelefe ser o çalakîkere Zîlane Dîyar xelate girewte û vat ke ''Na xelate cesaret dana têkoşînê cinîyan ê kurdan."
Hemsereka Partîya Ameyoxî ya Sûrîye Hevrîne Xelef hetê cerganê dewlete tirke ra 12ê teşrîna verêne de ameyebî qetilkerdene.
